section_heading: Povijest
paragraph_text: Otvorenje kanala "Illinois and Michigan Canal" 1848. omogućilo je brodski prijevoz od Velikih jezera kroz Chicago, pa rijekom Mississippi sve do Meksičkog zaljeva. Prva željeznica izgrađena je također 1848. - "Galena and Chicago Union Railroad". Chicago je sa svojim cestovnim, željezničkim, vodenim i kasnije zračnim vezama ubrzo postao transportno središte Sjedinjenih Država, a time i dom trgovaca na malo poput tvrtki Montgomery Ward i Sears, Roebuck and Company, koje su nudile katalošku prodaju koristeći te veze.